OzLabs/hebrew-wiki-articles huggingface dataset:
דן לחמן

דן (דני) לַחמָן (22 באפריל 1941 – 6 בספטמבר 2012) היה פעיל חברתי בתחום ההגנה על זכויות הפרט, תסריטאי ומבקר תרבות ישראלי. אחד האנשים שהשפיעו ועיצבו את התרבות הגאה בישראל. יזם את הקמת "הקו הלבן" כקו סיוע לפונים במצוקה ואת המרכז לסיוע לנפגעי תקיפה מינית. השתתף בכתיבה ובעריכה בעיתוני הקהילה הגאה מראשיתם. 
== ביוגרפיה ==
לחמן נולד בתל אביב. בנעוריו היה פעיל בבנק"י, תנועת הנוער הקומוניסטי.
בצעירותו הכיר את העיתונאי ומבקר התרבות מיכאל אוהד, הוא אף התלווה אליו בשנת 1961 להצגת הבכורה החגיגית למחזה החדש של ניסים אלוני "בגדי המלך". השניים חיו בזוגיות במשך עשרים ושתיים שנה.
בשנת 1975 היה בין המצטרפים הראשונים לאגודה לשמירת זכויות הפרט. משנת 1976 היה שותף לעריכת "ריש גלי", כתב העת ההומו-לסבי הראשון בישראל, ולעריכת יורשו "נתיב נוסף". ב-1977 ייסד את "הקו הלבן" – קו תמיכה להומואים, לסביות והוריהם במצוקה, ניהל אותו במשך מספר שנים ושימש כמדריך מתנדבים חדשים לקו הלבן. 

בשנת 1990, לאחר שנים רבות של התנדבות בער"ן, יזם את הקמת המרכז לסיוע לנפגעי תקיפה מינית.

פעל במקביל כתסריטאי בישראל ובארצות הברית. יחד עם עמוס גוטמן חיבר את התסריט לסרטים "מקום בטוח", "נגוע" ו"צל אחר". הוא הופיע על המסך בסרטים "נגוע" הקצר, "עמוס גוטמן - במאי קולנוע", "מקום בטוח" ו"ילדים טובים".

כמבקר תרבות פרסם כתבות ומאמרים ב"דבר" (במסגרת המדור "הומוגני" שנכלל במוסף השבועי של העיתון), בכתבי העת של הקהילה הגאה "מגעים", "הזמן הוורוד" והפורטל GoGay ופרסם רשימות בנושאי תרבות, ספרות, קולנוע ותיאטרון באתר אימגו.

ביוני 2005 זכה בפרס יקיר הקהילה הלהט"בית על מפעל חיים.

נפטר בספטמבר 2012, בגיל 71. לחמן היה אב לבן. לבקשתו, נשרפה גופתו.

בשנת 2019 יצא סרט הקולנוע התיעודי "הדווקאים", שכולל בתוכו ראיונות עם לחמן.

== קישורים חיצוניים ==

* 
* 
* [http://www.e-mago.co.il/users-12.htm דף כותב באתר אימגו]
* [https://web.archive.org/web/20120914064459/http://www.e-mago.co.il/dan-obituary הספד באתר אימגו]
* [https://web.archive.org/web/20131009105054/http://blogs.bananot.co.il/showPost.php?blogID=275 בלוג באתר בננות]
* ארי אמיר, [http://www.gogay.co.il/content/article.asp?id=873 תל אביב העליזה של פעם], GoGay, 24 ביוני 2002
* [https://web.archive.org/web/20200527195025/http://gogay.co.il/ תחנות התרבות של דן לחמן], GoGay, 25 בספטמבר 2009
* דוד מרחב, [http://www.gogay.co.il/content/article.asp?id=9422 דור המדבר: לזכרו של דן לחמן], GoGay, 9 בספטמבר 2012

==הערות שוליים==

קטגוריה:אנשי תקשורת להט"בים ישראלים
קטגוריה:פעילים למען זכויות להט"ב בישראל
קטגוריה:יו"ר אגודת הלהט"ב
קטגוריה:תסריטאי קולנוע ישראלים
קטגוריה:עיתונאים ישראלים
קטגוריה:מבקרים ישראלים
קטגוריה:יזמים חברתיים ישראלים
קטגוריה:ישראלים שנולדו ב-1941
קטגוריה:ישראלים שנפטרו ב-2012
ברוס רוברטסון

ברוס ריצ'רד רוברטסון (באנגלית: Bruce Richard Robertson; נולד ב-27 באפריל 1953) הוא שחיין קנדי בעבר. הוא אלוף עולם ובעל מדליית כסף אולימפית במשחה ל-100 מטר פרפר.

== ביוגרפיה ==
רוברטסון נולד בוונקובר, קולומביה הבריטית.

===מדליית כסף אולימפית===
באולימפיאדת מינכן (1972) זכה רוברטסון בשתי מדליות, כסף וארד. מדליית כסף במשחה ל-100 מטר פרפר בתוצאה של 55.56 שניות, אחרי כוכב האולימפיאדה מארק ספיץ שקבע שיא עולם חדש של 54.27 שניות ולפני ג'רי היידנרייך (55.74 שניות) שניהם מארצות הברית ומדליית ארד במשחה שליחים 4x100 מטר מעורב בתוצאה של 3:53.26 דקות, אחרי ארצות הברית שקבעה שיא עולם חדש של 3:48.16 דקות ומזרח גרמניה (3:52.26 דקות). הוא שחה את סגנון הפרפר ב"זינוק שליחים" בתוצאה של 54.48 שניות. נוסף לכך, הוא סיים במקום 32 במשחה ל-100 מטר חופשי בתוצאה של 54.76 שניות, במקום 19 במשחה ל-200 מטר חופשי בתוצאה של 1:59.02 דקות, במקום 26 במשחה ל-400 מטר חופשי בתוצאה של 4:20.31 דקות, במקום חמישי במשחה שליחים 4x100 מטר חופשי בתוצאה של 3:33.20 דקות, ובמקום שביעי במשחה שליחים 4x200 מטר חופשי בתוצאה של 7:53.61 דקות. כשחיין ראשון הוא קבע תוצאה של 1:57.55 דקות.

===אלוף עולם===
באליפות העולם הראשונה בשחייה שנערכה בבלגרד, אז יוגוסלביה בשנת 1973 זכה רוברטסון בשתי מדליות, זהב וארד. מדליית זהב במשחה ל-100 מטר פרפר בתוצאה של 55.69 שניות, לפני ג'ו בוטם (56.37 שניות) ורובין בקהאוז (56.42 שניות) שניהם מארצות הברית ומדליית ארד במשחה שליחים 4x100 מטר מעורב בתוצאה של 3:56.37 דקות, אחרי ארצות הברית (3:49.49 דקות) ומזרח גרמניה (3:53.24 דקות). 

במשחקי חבר העמים הבריטי שנערכו באוקלנד, ניו זילנד בשנת 1974 זכה רוברטסון ב-6 מדליות, 2 זהב, 2 כסף ו-2 ארד. מדליות זהב במשחי שליחים 4x100 מטר חופשי ו-4x100 מטר מעורב, מדליות כסף במשחים ל-100 ול-200 מטר חופשי ומדליות ארד במשחה ל-100 מטר פרפר ובמשחה שליחים 4x1200 מטר חופשי. 

באולימפיאדת מונטריאול (1976) זכה רוברטסון במדליית כסף לאחר ששחה בשלב המוקדמות במשחה שליחים 4x100 מטר מעורב. הוא שחה את סגנון הפרפר ב"זינוק שליחים" בתוצאה של 55.83 שניות. נוסף לכך, הוא סיים במקום 13 במשחה ל-100 מטר חופשי בתוצאה של 53.37 שניות ובמקום 12 במשחה ל-100 מטר פרפר בתוצאה של 56.72 שניות.

== קישורים חיצוניים ==

קטגוריה:אלופי עולם בשחייה
קטגוריה:שחייני פרפר
קטגוריה:שחייני חופשי
קטגוריה:שחיינים באולימפיאדת מינכן (1972)
קטגוריה:שחיינים אולימפיים קנדים
קטגוריה:קנדים שנולדו ב-1953
סטן ברגמן

סטן ברגמן (שוודית: Sten Bergman, 20 באוקטובר 1895 – 19 בפברואר 1975) היה זואולוג, צלם, ומרצה שוודי אשר ערך סיורי מחקר מקיפים בקוריאה (1935–1936), קמצ'טקה (1920–1923), פפואה גינאה החדשה (1948–1950) ובמקומות רבים אחרים.

== ביוגרפיה==
סטן ברגמן נולד בכפר רנסטר שבשוודיה ליוהאן, מתרגם ופרופ' לשירה קלאסית וקרסטין הנריקסון, מורה. כשהיה סטן בן 13 עברה המשפחה לרונינגה, פרבר של סטוקהולם. בשנת 1914 נרשם ברגמן ללימודי זואולוגיה, בוטניקה והוראה באוניברסיטת סטוקהולם. הוא נישא לדגני (לינדה) ברגמן ב-1920 ויחד הם יצאו למסעות החקר במזרח הרחוק. ברגמן סיים את לימודי הדוקטורט כשנתיים לאחר שובו ממסעו הראשון בקמצ'טקה בשנת 1925.

==מסעות חקר==
ברגמן החל את קריירת המסעות שלו במסע לקמצ'טקה (1920–1923) שברוסיה. חלק ניכר מהציוד שאסף לקראת מסע זה, אבד עוד בתחילת המסע כאשר ספינתו טבעה. במסע זה אפיין ברגמן את הדוב המסתורי שנקרא מאוחר יותר על שמו.
בין השנים 1925 ל-1929 ערך מספר מסעות חקר בשוודיה בהם אסף ציפורים עבור מוזיאון הטבע הלאומי של שוודיה.
במסעותיו הבאים הגיע לאיים הקוריליים בצפון מזרח רוסיה (1929–1930).
בין 1936 ל-1937 הוא ביקר בקוריאה וחקר שם את חיי הטבע עבור מוזיאונים שונים בשוודיה. קורותיו בסיור בקוריאה מתועדים בספר שכתב ב-1938.
בזמן מלחמת העולם השנייה הוא נאלץ לקטוע את סיוריו וניצל את הזמן לכתיבת ספרים ומתן הרצאות.
עם תום המלחמה, ברגמן חזר למסעותיו במזרח הרחוק. הוא ערך שלושה מסעות ארוכים לפפואה גינאה החדשה (1948–1950, 1952–1953 ו-1956–1959). במסעות אלו, מלבד החשיפה לעושר בעלי החיים בג'ונגלים של דרום מזרח אסיה, נחשף ברגמן למנהגי בני המקום ובספרו הוא תיאר אף את הקניבליזם שהיה נהוג שם ולא רק לצורכי פולחן.
בעקבות תאונת דרכים ב-1964 הוא ירד בכושרו וחדל ממסעותיו.

== דוב ברגמן==

ב-1920 הבחין ברגמן באזור קמצ'טקה בעורו של דוב בעל פרווה שחורה, וציין כי דוב זה שונה משאר דובי הסביבה בגודלו הניכר ובשערו הקצר . כמו כן הוא זיהה עקבות דוב גדולות מהאופייני לשאר דובי האזור – 36 ס"מ רוחבם ו-25 ס"מ אורכם. הדוב כונה על ידי ברגמן Ursus Arctos Piscator אולם הוא ידוע כיום כדוב ברגמן. הדוב לא נצפה באופן ישיר על יד איש מלבד ברגמן ומאז המחצית השנייה של המאה ה-20 נחשב לזן נכחד. בזמן המלחמה הקרה אזור קמצ'טקה היה ברובו שטח צבאי סגור ולכן לא התאפשרה כניסת אזרחים לבחון את אמיתות קיומו של דוב ברגמן.

==קישורים חיצוניים==

== הערות שוליים ==

קטגוריה:זואולוגים שוודים
קטגוריה:מגלי ארצות שוודים
קטגוריה:שוודים שנולדו ב-1895
קטגוריה:שוודים שנפטרו ב-1975
חוזה ארמנדו סאיובו

חוזה ארמנדו סאיובו (נולד ב-3 במרץ 1973) הוא ספורטאי אנגולי המתחרה במשחקים הפאראלימפיים במסגרת המשלחת האנגולית. הוא אלוף פאראלימפי בריצות הקצרות ל-100, 200 ו-400 מטרים, והספורטאי האנגולי היחיד שהצליח לזכות במדליה פאראלימפית.

==ביוגרפיה==
ארמנדו סאיובו התחרה לראשונה במשחקים ב, והצליח לזכות בשלוש מדליות זהב פאראלימפיות, לראשונה בתולדות המשלחת הלאומית. במרוץ ל-100 מטר (קטגוריה T11) הוא קבע שיא עולם של 11.37 שניות במקצה המוקדם, ובמקצה הגמר ניצח עם תוצאה של 11.41 שניות. בתחרות ל-200 מטרים שבר שיא עולם נוסף במקצה המוקדם כשסיים אותו בזמן של 23.04 שניות. במקצה הגמר ניפץ ארמנדו סאיובו את שיאו שלו וקטף מדליית זהב נוספת עם תוצאה של 22.73 שניות.

במרוץ ל-400 מטרים קבע סאיובו שיא עולם שלישי במקצה המוקדם כשעצר את השעון על 50.03 שניות. במקצה הגמר הוא לא הצליח לשחזר את התוצאה, אך זכה במדליית זהב שלישית במשחקים כשניצח במירוץ בזמן של 51.10 שניות.

ב שב ארמנדו להתחרות בשלושת המרוצים בהם זכה במשחקים הקודמים. אך הפסיד בשלושתם לאצן הברזילאי לוקאס פראדו. במירוץ ל-100 מטרים סיים את התחרות עם תוצאה של 11.35 שניות, שני לפראדו שקבע שיא עולם של 11.03 שניות, במירוץ ל-200 מטרים סיים עם 22.70 שניות ונכנע לשיא עולם נוסף של פראדו שזכה במדליית הזהב עם 22.48 שניות, ובמירוץ ל-400 מטרים סיים עם מדליית הכסף בתוצאה של 50.44 שניות, וראה את פראדו קוטף מדליית זהב שלישית כשחצה את קו הסיום בזמן של 50.27 שניות.

ארמנדו סאיובו השתתף במשחקים בבייג'ינג גם במרוץ השליחים 4X100 עם נבחרתו ואף העפיל עימה למקצה הגמר, בו סיימה הרביעייה האנגולית אחרונה בזמן של 45.40 שניות.

ב זכה סאיובו ארמנדו במדליית הזהב במירוץ ל-400 מטרים, עם שיא אישי של 50.75 שניות, לפני פראדו הברזילאי שסיים עם 51.44 שניות וגוטייה מאקודה הצרפתי שזכה במדליית הארד עם 52.45 שניות, ובמדליית הארד במקצה ל-200 מטרים עם 23.10 שניות.

==קישורים חיצוניים==
* 

==הערות שוליים==

קטגוריה:ספורטאי ספורט נכים
קטגוריה:אלופים פאראלימפיים
קטגוריה:אתלטים במשחקים הפאראלימפיים בייג'ינג (2008)
קטגוריה:ספורטאים אנגולים
קטגוריה:אתלטים במשחקים הפאראלימפיים לונדון (2012)
קטגוריה:אתלטים במשחקים הפאראלימפיים אתונה (2004)
קטגוריה:ספורטאים לקויי ראייה
קטגוריה:ילידי 1973
רמאדי

רמאדי (בערבית: الرمادي, תעתיק מדויק: אלרמאדי, מילולית: "האפור") היא עיר הבירה של מחוז אל-אנבאר במרכז עיראק. העיר משתרעת לאורך כ-60 קילומטרים וממוקמת במישור פורה ומושקה היטב על גדות נהר הפרת כ-100 ק"מ מערבית לבירה בגדאד.

העיר נחשבת למקום אסטרטגי מאוד, מכיוון שהיא שוכנת על נהר הפרת ועל הכביש המוביל לירדן וסוריה. לכן, העיר עברה מלחמות רבות, שכללו את המערכה במסופוטמיה במלחמת העולם הראשונה, המלחמה האנגלו-עיראקית, שבה שימשה בסיס חשוב לכוחותיו של רשיד עאלי אל-כילאני, ומלחמת עיראק בין השנים 2003 ל-2006, כאשר היוותה מרכז חשוב להתנגדות לכיבוש האמריקאי ולאנשי אל-קאעידה. העיר נפגעה רבות במלחמת עיראק ובמלחמת האזרחים השנייה בעיראק. לאחר נסיגת הכוחות האמריקניים בשנת 2011, העיר נקלעה למחלוקת אלימה בין השלטון העיראקי לבין ארגון הטרור הקיצוני דאעש. רמאדי נפלה לידי שלטון המדינה האסלאמית במאי 2015 וחזרה לשלטון עיראק כשבעה חודשים לאחר מכן, ב-28 בדצמבר 2015.

== היסטוריה ==
התיישבות אנושית הייתה קיימת באזור מימי קדם, אולם העיר נוסדה ב-1869 על ידי מידהט פאשה, המושל העות'מאני של בגדאד, כחלק ממדיניות שתכליתה ליישב את הבדואים הנוודים בעיראק ביישובי קבע. זאת מתוך אמונה שקירוב הבדואים ואיגודם למרכז האימפריה יאפשר יותר שליטה.

בתחילת המאה ה-20 העיר יושבה בעיקר בידי בני שבט דוליים שעדיין לא אימצו לעצמם אורח חיים עירוני, וקיימו כלכלה חקלאית.

העיר הייתה לזירת קרבות במהלך המערכה במסופוטמיה במלחמת העולם הראשונה. ביולי 1917 ניסה הצבא הבריטי, ללא הצלחה, לכבוש את העיר במהלך קרב רמאדי הראשון ורק בספטמבר 1917 נכבשה העיר במהלך קרב רמאדי השני.

גם בזמן מלחמת העולם השנייה העיר הייתה יעד לעימותים רבים ולאחר המלחמה האנגלו-עיראקית שהתרחשה במאי 1941 נכבשה העיר שוב על ידי הבריטים.

לאחר שבשנת 1987 הוקמה בעיר אוניברסיטה ומעמדה המסחרי של רמאדי השתפר, חדרה לעיר תרבות קוסמופוליטית, ליברלית וחילונית, יותר מערים אחרות במשולש הסוני. האליטות העירוניות היו בעלות קשר לשלטון הארצי. בנוסף על כך, העיר שימשה מרכז של אנשי צבא רבים.

בשנת 1995 התקיימו הפגנות רחבות כנגד נשיא עיראק סדאם חוסיין, והן דוכאו לאחר אלימות רבה.

מנובמבר 2014 ובמשך חדשים ארוכים נוהל קרב על כיבוש העיר מצד המדינה האסלאמית, עם התנגדות מצד הכוחות העיראקיים וליווי אווירי בהובלת ארצות הברית. בעת ניהול הקרב כבר היה רובו של מחוז אל-אנבר בשליטת ארגון הטרור. במאי 2015 נסוג הצבא העיראקי ואיפשר לדאע"ש להשתלט על העיר, אך בדצמבר באותה שנה שבו העיראקים לעיר וכבשו אותה במלואה.

== דמוגרפיה ==
לפי אומדן רשמי מתאריך 1 ביולי 2018 אוכלוסיית העיר מנתה 223,525 בני אדם, כ-90% ממנה ערבים סונים, אך מספר זה ככל הראה השתנה בעקבות מלחמת האזרחים, האוכלוסייה מאוד הומוגנית. העיר היא בין הערים המרכזיות באזור המכונה המשולש הסוני. האוכלוסייה שבה צמחה במהירות במחצית השנייה של המאה ה-20- בשנת 1956 גרו בעיר כ-12 אלף תושבים, ובשנת 1987 גרו בה כ-192 אלף איש.

==קישורים חיצוניים==

* 
* 

==הערות שוליים==

קטגוריה:עיראק: ערים
קטגוריה:יישובים בעיראק שנכבשו על ידי המדינה האסלאמית
קטגוריה:ערי בירה של יחידות מנהליות
קטגוריה:יישובים שהוקמו ב-1869
איירבוס A400M

איירבוס A400M אטלס (באנגלית: Airbus A400M Atlas) הוא מטוס תובלה צבאי בעל ארבעה מנועי טורבו-פרופ מתוצרת חברת הבת של EADS, איירבוס מיליטרי שכיום חלק של Airbus Defence and Space.

טיסת הבכורה של המטוס שתוכננה בתחילה להיערך בשנת 2008, התקיימה ב-11 בדצמבר 2011 במפעל איירבוס שבסביליה, ספרד.

המטוס הראשון מדגם זה נמסר לחיל האוויר הצרפתי באוגוסט 2013.

== מדינות מפעילות ==
{| class="toccolours" border="1" cellpadding="3" style="border-collapse:collapse;text-align:center "
|-
|- bgcolor="#efefef"
! תאריך ההזמנה
! מדינה
! מס' מטוסיםשהוזמנו
! תאריך כניסה לשירות
! הערות
|-
|rowspan=7 |27 במאי 2003
| ||53||דצמבר 2014||בתחילה הוזמנו 60 יחידות, אולם גרמניה ביטלה 7 הזמנות. גרמניה תמכור 13 מטוסים לגורם אחר, ותשאיר ברשותה 40 מטוסים.
|-	
| ||50||אוגוסט 2013||שני מטוסים נמסרו ב-2013, ארבעה נוספים נמסרו במהלך 2014.
|-
| ||27||נובמבר 2016||
|-
| ||22||נובמבר 2014||
|-
| ||10||אפריל 2014||
|-
| ||7||2019-2020||
|-
| ||1||2019||יוצב בבלגיה כחלק מהצי המשותף.
|-
| 8 בדצמבר 2005|| ||4||מרץ 2015||
|-
|ינואר 2017
|
|5
| -
|אינדונזיה אישרה רכישה של חמישה מטוסים בינואר 2017
|- bgcolor="#efefef"
! colspan="2"|סה"כ: 
!174
! colspan="2"|
|}

== מפרט טכני ==
=== מאפיינים כלליים ===
*צוות: 4/3 טייס, טייס משנה, פקח העמסה, ומהנדס טיסה (אופציונלי)
*קיבולת: 37,000 ק"ג 
**116 חיילים
**עד 66 אלונקות בליווי 25 אנשי צוות רפואי
*אורך: 45.1 מטר 
*מוטת כנפיים: 42.4 מ' 
*גובה: 14.7 מ'
*משקל ריק: 76,500 ק"ג 
*משקל המראה מרבי: 141,000 ק"ג
*תכולת מכל הדלק: 50,500 ק"ג
*משקל נחיתה מרבי: 122,000 ק"ג
*הנעה: 4 מנועי TP400 תוצרת Europrop International, בעלי הספק של 11,060 כ"ס כל אחד.
*מדחפים 8 להבים בקוטר 5.3 מ'

=== ביצועים === 
*מהירות שיוט: 780 קמ"ש (0.68–0.72 מאך)
*טווח במשקל מרבי: 3,298 ק"מ
*סייג רום: 11,300 מ'
*אורך מסלול המראה מינימלי: 980 מ'
*אורך מסלול נחיתה מינימלי: 770 מ'

== קישורים חיצוניים ==

* 
 מדיה וקבצים בנושא [http://www.airliners.net/search/photo.search?aircraft_genericsearch=Airbus%20A400M%20Grizzly%2FAtlas&distinct_entry=true איירבוס A400M] באתר Airliners.net

==הערות שוליים==

קטגוריה:ערכים שבהם תבנית בריטניקה אינה מתאימה
A400M
קטגוריה:מטוסי תובלה
שישן מסורטט

שֵׁישָׁן מְסֻרְטָט (שם מדעי: Lithognathus mormyrus), המוכר בשמו העממי מרמיר הוא דג-ים ממשפחת הספרוסיים החי במים הסובטרופיים, כמו גם לחופי הים התיכון של ישראל.

==תיאור==
גופו מאורך וסגלגל וחוטמו מחודד, העיניים קטנות וממוקמות גבוה, בכל לסת 3 שיניים קדמיות. צבעו כסוף מבריק ולגופו 10–20 קווים חומים שחורים אנכיים, בטנו כסופה. אורכו המקסימלי של הדג 55 ס"מ אולם האורך השכיח הוא 20–30 ס"מ. הסנפירים שקופים עד צהובים.

==סביבת מחיה ותזונה==
השישן מסורטט נמצא סמוך לקרקעית בסביבה חולית או בוצית ובסמוך למדפי סלעים, כמו גם בסביבת צמחייה ימית ובקרבת שפכי נהרות. מעדיף מים רדודים של עד 20 מטר ונפוץ בקרבת החוף, אולם נמצא גם בעומק מקסימלי של 150 מטר. לעיתים הדג נע בלהקות גדולות של פרטים צעירים אולם ככל שהדג מתבגר נוטה להתבודד. ניזון מתולעי-ים, חסרי חוליות וסרטנאים קטנים תוך כדי גישוש ונבירה בקרקע החולית.

==רבייה==
להקת שישן מסורטט
דגיגוני השישן מסורטט יתחילו את חייהם כזכרים ויש להם את היכולת לשנות את מינם לאחר הבגרות המינית לנקבות, בתהליך הנקרא דיכוגמיה. מגיעים לבגרות באורך של 17 ס"מ בערך. עונת הרבייה מתרחשת באביב ובקיץ. דווח כי השישן מסורטט עשוי לחיות עד 12 שנה.

==דיג==
כדג מאכל בשרו ערב, אולם ערכו המסחרי אינו גבוה. בישראל נפוץ לאורך החופים וחביב על דייגי-חוף חובבים אשר דגים אותו באמצעות פיתיון בשרי שיותקן בקרסי החכה כגון תולעי-ים, חסילונים או דיונונים הנמכרים בחנויות הדיג כפיתיונות. השם העממי הנפוץ לדג בפי הדייגים; מרמיר, אינו כל כך עממי מאחר שהוא נגזר מהגיית שמו המדעי של המין; מורמירוס - mormyrus.

==קישורים חיצוניים==

* 

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:דגי מאכל
קטגוריה:ספרוסיים
קטגוריה:דגי הים התיכון
קטגוריה:בעלי חיים שתוארו ב-1758
הערת עסק חי

הערת עסק חי היא הערה שמוסיף רואה חשבון לדוחות כספיים של חברה, ומשמעותה היא שיש ספק בהמשך קיומה של החברה לטווח של יותר משנה. רואה החשבון בוחן את ההתחייבויות הכספיות של החברה לטווח קצר מול יתרת המזומנים של החברה ומול צפי הכנסות, ומעריך שהחברה לא תוכל לעמוד בהתחייבויותיה. הערת עסק חי מיועדת לגורמים שהלוו כסף לחברה, כגון בנקים ומחזיקי איגרות חוב, ולבעלי מניות.

הערת עסק חי מקשה על ההתנהלות העסקית השוטפת של חברה, משום שהיא מהווה תמרור אזהרה לגורמים אחרים. גורמים אחרים עשויים שלא לתת לחברה אשראי, לדרוש ממנה תשלומים במזומן ולא להתקשר איתה בהתקשרויות עסקיות ארוכות טווח.

לא תמיד הערת עסק חי פירושה סוף דרכה העסקית של החברה. בחלק מהמקרים מדובר בקושי לטווח קצר, שניתן לפתור אותו באמצעים כגון:
# הכנסת גורם מממן - למשל באמצעות מכירת מניות החברה למשקיע.
# הזרמת כספים ממקורות עצמיים של בעלי החברה.
# הגדלת הרווחים מעבר לרווחים הצפויים.
# במקרה של קבוצת חברות, עשויות להיות בה חברות שמצבן הכלכלי תקין. במקרה זה ניתן למכור חברות אלה לגורם אחר. כך למשל בספטמבר 2012 פורסמה הערת עסק חי על IDB. בתוך קבוצת IDB ישנן חברות כמו שופרסל וסלקום שמצבן הכלכלי תקין.

==ראו גם==
* מאזן
* דוח על תזרימי המזומנים

==קישורים חיצוניים==
* 
* עמי גינזבורג, [http://www.sponser.co.il/asp/ShukHaonDetails2.asp?TermId=546 מושגים כללים: הערת עסק חי], מדריך שוק ההון
* שלומי שוב, [http://www.youtube.com/watch?v=W-G3SvJXHH4 עצור, תמרור אזהרה לפניך: מהי בעצם הערת עסק חי?], באתר YouTube

קטגוריה:דוחות פיננסיים
איירבוס מיליטרי

אָיִירְבּוּס מִילִטָרִי (באנגלית: Airbus Military) הייתה חברה אירופית לייצור מטוסים לשימוש צבאי. נכון לשנת 2023 היא חלק של Airbus Defence and Space שהיא חטיבה בקבוצת איירבוס.

החברה נוסדה במתכונתה הנוכחית באפריל 2009, כתוצאה משילוב בין מיליטרי טראנספרט איירקראפט דיויסיון (Military Transport Aircraft Division MTAD), ואיירבוס מיליטרי סוסיאדד לימיטאדה (Airbus Military Sociedad Limitada AMSL).

== כלי טיס של איירבוס מיליטרי ==
* איירבוס A310 MRTT - מטוס תדלוק המבוסס על האיירבוס A310
* איירבוס A330 MRTT - מטוס תדלוק המבוסס על האיירבוס A330
* איירבוס A400M - מטוס תובלה גדול
* CASA C-212 - מטוס תובלה בינוני
* CASA CN-235 - מטוס תובלה וסיור
* CASA C-295 - מטוס תובלה וסיור

קטגוריה:ערכים שבהם תבנית אתר רשמי אינה מתאימה להוספה אוטומטית
מיליטרי
קטגוריה:יצרני מטוסים
ברוך ברכה

ברוך ברכה (1946 – 6 בספטמבר 2012) היה פרופסור מן המניין בפקולטה למשפטים באוניברסיטת תל אביב ובאוניברסיטת חיפה.

==ביוגרפיה==
ברוך ברכה נולד בימבול שבבולגריה בשנת 1946. בשנת 1948 עלה לישראל. למד בתיכון עירוני ז' ביפו, ולאחר שירותו הצבאי פנה ללימודי משפטים. בשנת 1971 קיבל תואר ראשון במשפטים (בהצטיינות יתרה) באוניברסיטת תל אביב. בשנת 1972 התקבל כחבר בלשכת עורכי הדין בישראל. בשנים 1971–1974 למד במסלול הישיר לדוקטורט באוניברסיטה העברית בירושלים, המשיך לימודיו במסלול זה באוניברסיטת תל אביב, בשנת 1977 קיבל תואר דוקטור, על עבודה בהנחייתו של פרופ' אמנון רובינשטיין. בשנים 1972–1974 היה עורך ראשי של כתב העת המשפטי "עיוני משפט". בשנים 1976–1977 שהה בפוסט דוקטורט בבית הספר למשפטים של אוניברסיטת מישיגן וקיבל מלגת פולברייט.

בשנת 1977 מונה למרצה בפקולטה למשפטים של אוניברסיטת תל אביב. בשנת 1981 הועלה לדרגת מרצה בכיר, בשנת 1986 מונה לפרופסור חבר ובשנת 2000 מונה לפרופסור מן המניין. במקביל לכך, בשנים 1979–1987 היה מורה אורח בפקולטה למשפטים של אוניברסיטת בר-אילן. כמו כן היה פרופסור אורח באוניברסיטאות אחדות בארצות הברית.

בשנים 1992–1997 היה דיקאן הפקולטה למשפטים באוניברסיטת חיפה.

תחומי המחקר העיקריים שלו היו משפט מנהלי, משפט חוקתי, זכויות אדם בשעת חירום ומשפט מנהלי השוואתי. הכרך הראשון של ספרו, משפט מינהלי, זיכה אותו בפרס זוסמן למשפט (1987), והכרך השני זיכה אותו בפרס צלטנר (1996). בשנת 2000 קיבל את אות הרקטור למורה מצטיין בפקולטה למשפטים.

בשנים 1980–1997 היה עורך ראשי של פד"י, הפרסום הרשמי של פסקי הדין של בית המשפט העליון.

היה חבר בוועדות אחדות, ובהן הוועדה לבחינת מבנה בתי המשפט בישראל והוועדה לבחינת פתיחתם של בתי המשפט לתקשורת האלקטרונית, שמונו על ידי שר המשפטים. בשנים 1986–1997 היה חבר במועצת העיתונות. עד לשנת 1995 היה חבר בדירקטוריון של הקרן החדשה לישראל. ב-1992 הוצב במקום ה-102 ברשימת מרצ לכנסת השלוש עשרה.

נישא לדליה, מנהלת בית ספר יסודי לחינוך מיוחד, ולהם שני בנים: עמית ברכה, מנכ"ל עמותת "אדם טבע ודין", ועמק ברכה, סמנכ"ל התנועה למען איכות השלטון בישראל.

ברוך ברכה נפטר בספטמבר 2012, לאחר מחלה ממושכת.

==ספריו==
* משפט מינהלי, הוצאת שוקן, 1986
* המשפט הציבורי (יחד עם עמוס שפירא), סדרת אוניברסיטה משודרת, משרד הביטחון – ההוצאה לאור, 1992

==קישורים חיצוניים==
* [http://www.news1.co.il/Archive/006-D-49-00.html ברוך ברכה], באתר חדשות מחלקה ראשונה
* 
* 
* 

קטגוריה:סגל אוניברסיטת תל אביב: משפטים
קטגוריה:סגל אוניברסיטת חיפה: משפטים
קטגוריה:ישראלים ילידי בולגריה
קטגוריה:בוגרי תיכון עירוני ז' (יפו)
קטגוריה:בוגרי אוניברסיטת תל אביב: משפטים
קטגוריה:בעלי תואר דוקטור מאוניברסיטת תל אביב
קטגוריה:חברי מועצת העיתונות בישראל
קטגוריה:זוכי פרס צלטנר
קטגוריה:אישים הקבורים בבית הקברות ירקון
קטגוריה:בוגרי תוכנית פולברייט ישראלים
קטגוריה:פעילי מרצ
קטגוריה:חברי המועצה הבינלאומית של הקרן החדשה לישראל
קטגוריה:ישראלים שנולדו ב-1946
קטגוריה:ישראלים שנפטרו ב-2012
נשק כבד

[[תותח מתנייע M-109 מהווה דוגמה קלאסית לנשק כבד]]
בעת המודרנית, המונח נשק כבד מתייחס לאמצעי לחימה שאינם ניתנים לסחיבה על ידי חייל בודד, ובדרך כלל מופעלים על ידי צוות חיילים. הגדרה זו קצת רופפת ולעיתים נשק כבד מאופיין בהיותו כלי נשק שאינו נשק קל.

כל מערכות הלחימה הממונעות (כגון טנקים, נגמ"שים, מטוסי קרב וספינות מלחמה), כלי ארטילריה כגון תותחים, הוביצרים, מרגמות, תותחים מתנייעים, משגרי רקטות וטילים בינוניים וכבדים (כגון טילי קרקע-קרקע) נכללים תחת הגדרה זו.

מקלעים כבדים, מטולי רקטות אישיים וטילי כתף ניתנים להכללה בקטגוריה זו מאחר שבדרך הכלל הנזק שהם גורמים גדול יותר מהנזק שגורמים כלי נשק קלים דוגמת מקלעים, רובים ורימוני יד.

== ראו גם ==
* נשק קל (נק"ל)
* ארטילריה
==קישורים חיצוניים==

קטגוריה:אמצעי לחימה
קווידיץ' מוגלגים

קווידיץ' מוגלגים
קווידיץ' מוגלגים
קובץ וידאו - משחק קווידיץ' מוגלגים
קווידיץ' מוגלגים (באנגלית: Muggle Quidditch) הוא משחק ספורט אמריקאי המבוסס על משחק הקווידיץ' הבדיוני מספרי "הארי פוטר".

== ההיסטוריה של המשחק ==
המשחק שוחק לראשונה בשנת 2005 על ידי מספר תלמידים בקולג' מידלברי (Middlebury) בוורמונט שבארצות הברית. התלמידים ביססו את המשחק על החוקים של המשחק המקורי שבספרי "הארי פוטר", ששונו במקצת כדי לאפשר לשחק בו בעולם האמיתי (כלשון ספרי הארי פוטר, בקרב המוגלגים).

בסתיו 2007 נערך במידלברי גביע העולם הראשון בקווידיץ' בין מכללת מידלברי לבין מכללת ואסר. לאחר התחרות התפשט המשחק בקולג'ים שונים בארצות הברית, ומאות קבוצות קווידיץ' חדשות קמו. עשרות קבוצות קווידיץ' חדשות קמו בבוסטון והפכו את העיר למוקד קווידיץ' חדש.

ב-23 באוקטובר 2008 נאספו 12 קבוצות קווידיץ' במידלברי לגביע העולם השני בקווידיץ'. ב-25 באוקטובר 2009 נאספו 21 קבוצות לגביע העולם השלישי, מול קהל של 2,000 צופים.

ב-10 במרץ 2010 הוקם איגוד הקווידיץ' הבינלאומי, וב-13 בנובמבר עד ה-14 בנובמבר 2010 נאספו 43 מכללות ושלושה בתי ספר תיכוניים לגביע העולם הרביעי בקווידיץ', מול קהל של 15,000 צופים.

== הקווידיץ' כיום ==
כיום קיימות קבוצות קווידיץ' בכל רחבי העולם וטורנירים שונים מתקיימים בארצות שונות. באירופה יש כיום למעלה מ-50 קבוצות (מספר הקבוצות הגדול ביותר הוא בממלכה המאוחדת) ובאסיה יש עשרות קבוצות. בארצות הברית, מולדת המשחק, יש 747 קבוצות (נכון ל-7 בספטמבר 2012) ונערכו עד כה חמישה טורנירים עולמיים. הקווידיץ' הגיע גם להודו, לפיליפינים ולאוסטרליה (בה יש 30 קבוצות), וכן לאפריקה.

הסמל של קבוצת הקווידיץ' Toms River Hydras

בישראל קיימות קבוצות בודדות לקווידיץ', ביניהן "רעמי תל אביב" (הקבוצה הראשונה בישראל), ו"סופת תל אביב".

ב-14 באפריל 2013 התקיים טורניר גביע העולם השישי של איגוד הקווידיץ' הבינלאומי ובו השתתפו קבוצות מצרפת, אוסטרליה, קנדה, מקסיקו וארצות הברית.

==הבדלים בין קווידיץ' מוגלגים לקווידיץ' בספר==
כאמור, מבנה וחוקי המשחק המקורי מבוססים על קסמים, דבר שלא אפשרי במשחק ריאלי. על כן יש כמה הבדלים בין קווידיץ' של מוגלגים לקווידיץ' רגיל, בעיקר לשם התאמת המשחק לעולם ללא קסם. 
* במקום לעוף על מטאטאים כמו במשחק המקורי, רצים השחקנים עם מטאטא בין רגליהם.
* הסניץ', שבמשחק המקורי הוא כדור זהוב קטן ומעופף, הפך להיות בן אדם שמטרתו היא לרוץ ולהתחמק משאר השחקנים.
* המרביצנים, שבספר הם מרחפים בעצמם, הם שלושה כדורים רגילים שרק החובטים רשאים לאחוז בהם ולזרוק אותם על שחקנים אחרים. כשחובט מצליח לפגוע עם מרביצן ברודף, הרודף חייב לשמוט את הכדור (לא לזרוק) ואם אין לו כדור עליו לחזור לאחוריו. כמו כן, בגרסה הזו יש שלושה מרביצנים בעוד שבספר יש שניים (כדי שקבוצה אחת לא תצליח להשתלט על כל המרביצנים).

==ראו גם==
*הארי פוטר
*משחקי כדור
*קווידיץ'

==קישורים חיצוניים==

*[http://www.internationalquidditch.org/ איגוד הקווידץ' הבינלאומי, האתר הרשמי] 
*[http://techland.time.com/2010/11/13/quidditch-world-cup-diary-day-1/ מאמר על גביע העולם הרביעי בקווידיץ'] 

קטגוריה:משחקי כדור
קטגוריה:הארי פוטר
צבי סלטון

צבי סלטון (נולד ב-24 באוגוסט 1947) הוא קריין חדשות ישראלי. עבד בקול ישראל למעלה מארבעים שנה, וכן היה שחקן ופיזיקאי.

==ביוגרפיה==
צבי סלטון נולד בעיראק, ועלה לארץ בגיל 4. בוגר הטכניון, הוא בעל תואר שני בהנדסת חומרים ועבד בקריה למחקר גרעיני. לאחר מכן עבר לאוניברסיטה העברית בירושלים לקראת תואר דוקטור, ובמהלך הלימודים עשה הסבה לתקשורת. 

סלטון סיים קורס קריינים בקול ישראל בשנת 1974. יחד איתו סיימו את הקורס מנחם פרי, עודד בן-עמי, ענת שרן ודן עופרי. כעבור שנים, התמנה למנהל מחלקת הקריינים בקול ישראל, תפקיד שבו שימש מספר שנים. הוא בוגר קורסים למשחק בתיאטרון ובקולנוע ולעיתים משתתף כשחקן ביצירות ובערבי שירה. כיום, הוא מעביר קורס בתחום המדיה במכון הטכנולוגי חולון.

בשנים 1993-1992 היה קריין חדשות בתוכנית יומן בערוץ הראשון.

שיחק בסרט הקולנוע הישראלי "אחות זרה" שיצא לאקרנים בשנת 2000, בסרט הקולנוע הישראלי "חוכמת הבייגלה" שיצא לאקרנים בשנת 2002 ובסרט "סיפור אהבה ארץ ישראלי. 

ב-29 באוגוסט 2014 בשעה 10:00 שידר סלטון בפעם האחרונה את החדשות בקול ישראל ופרש לגמלאות. הוא חזר לשדר בקול ישראל בתקופת תאגיד השידור הישראלי.

בת זוגו היא העיתונאית נורית קנטי.

==קישורים חיצוניים==

* 
* 

==הערות שוליים==

קטגוריה:קרייני חדשות ישראלים
קטגוריה:סגל קול ישראל
קטגוריה:שחקני תיאטרון ישראלים
קטגוריה:עולים בשנות ה-1950
קטגוריה:סגל המכון הטכנולוגי חולון HIT
קטגוריה:סגל תאגיד השידור הישראלי - שידורי הרדיו
קטגוריה:בוגרי הטכניון - מכון טכנולוגי לישראל
קטגוריה:ישראלים ילידי עיראק
קטגוריה:ישראלים שנולדו ב-1947
פוארטו פלטה (עיר)

סן פליפה דה פוארטו פלטה (בספרדית: San Felipe de Puerto Plata), הנקראת בקיצור פוארטו פלטה, היא בירת מחוז פוארטו פלטה ברפובליקה הדומיניקנית. פוארטו פלטה ממוקמת על חוף הים הקריבי, במרחק של 215 קילומטרים מבירת הרפובליקה הדומיניקנית, סנטו דומינגו.

==היסטוריה==
פוארטו פלטה היא אחת מההתיישבויות האירופאיות הקדומות ביותר באמריקה, ביניהן לה איסבלה, היישוב הספרדי שהוקם על ידי כריסטופר קולומבוס, שנמצא לא הרחק מהעיר. תאריך ייסוד העיר נתון למחלוקת והערכות ההיסטוריונים נעות בין 1496 ל-1506, ומבין ההערכות האלו מקובלת ההערכה שפוארטו פלטה נוסדה ב-1502. העיר תוכננה על ידי קולומבוס ואחיו הצעיר. משמעות שם העיר היא "נמל הכסף", והיא נובעת משמו של ההר מונטה דה פלטה (מילולית: "הר הכסף") שנמצא באזור. השם ניתן על ידי כריסטופר קולומבוס בגלל שפסגתו המכוסה בערפל זמן רב נראית דומה לכסף.

בסביבות 1555 העיר ירדה מחשיבותה כנמל והיא הפכה ליעד קבוע לביקורי פיראטים. המצב היה כה גרוע, עד שהספרדים הרסו את העיר זמנית כדי לעצור את התקדמות הפיראטים ב-1605. לאחר מכן הגיעו לעיר מתיישבים רבים מהאיים הקנריים.

באפריל 1563 הביא סוחר העבדים האנגלי ג'ון הוקינז 400 אפריקאים מסיירה לאון לפוארטו פלטה. הספרדים שילמו תמורתם בפנינים, עורות, סוכר ומעט זהב. עסקה זו הייתה תחילתה של המעורבות הבריטית בסחר העבדים הטרנס-אטלנטי, במהלכו נשבו ונמכרו לעבדות 20 מיליון איש.

במהלך המלחמה הבלתי רשמית בין ארצות הברית לצרפת ב-1800, כוחות ארצות הברית התקיפו ספינה צרפתית ואת מבצר פורטסלה דה סן פליפה. בין השנים 1822 ו-1844 העיר, כמו יתר המושבה הספרדית באזור, הייתה תחתן שלטון האיטי. עם עצמאות הרפובליקה הדומיניקנית ב-1844 העיר התחילה לשוב לגדולתה. זרם מהגרים אירופאים באותו זמן הותיר השפעה ייחודית מבחינה תרבותית וחברתית משאר הערים באי.

במהלך מלחמת השבת העצמאות של הרפובליקה הדומיניקנית מספרד ב-1863 העיר נהרסה לחלוטין. עבודות השיקום התחילו לאחר המלחמה ב-1865

==כלכלה==
כלכלת העיר מסתמכת בעיקר על חקלאות ותיירות, והיא אחת התורמים העיקריים לכלכלת הרפובליקה הדומיניקנית. ענפים נוספים בכלכלה המקומית כוללים את נמל העיר, ייצור כלי שיט, דייג וטקסטיל.

===תיירות===
העיר מפורסמת באתרי הנופש שבה, כמו פלאיה דורדה וקוסטה דורדה, הנמצאים מזרחית לה. מספר המיטות בבתי המלון בעיר מגיע ל-100,000. הרכבל היחיד בכל הים הקריבי נמצא בפוארטו פלטה, באמצעותו ניתן לטפס אל מרומי ההר פיקו איסבל דה טורס המתנשא לגובה 793 מטרים. על פסגת ההר מצויים גן בוטני ורפליקה של פסל ישו הגואל מריו דה ז'ניירו. ביצורי פורטלסה סן פליפה, המצודה מן המאה ה-16 ששימשה בית כלא בתקופת הדיקטטורה של רפאל טרוחיו, משקיפים על נמלה של העיר. אחת האטרקציות המפורסמות של פוארטו פלטה הוא מוזיאון הענבר.

==חינוך==
בעיר פועלות מספר אוניברסיטאות, בהן האוניברסיטה הקתולית האפיפיורית מדרה אי מאסטרה ואוניברסיטת אורגניססיון אי מטודו.

==תחבורה==

את העיר משרת נמל התעופה הבינלאומי גרגוריו לופרון.

==קישורים חיצוניים==

* 
* [http://dominican-republic.co.il/%D7%A4%D7%95%D7%90%D7%A8%D7%98%D7%95-%D7%A4%D7%9C%D7%98%D7%94-puerto-plata/ פוארטו פלאטה] באתר הרפובליקה הדומיניקנית
* [http://dominican-republic.co.il/%D7%9E%D7%95%D7%96%D7%99%D7%90%D7%95%D7%9F-%D7%94%D7%A2%D7%A0%D7%91%D7%A8-%D7%91%D7%A4%D7%95%D7%90%D7%A8%D7%98%D7%95-%D7%A4%D7%9C%D7%90%D7%98%D7%94/ מוזיאון הענבר בפוארטו פלטה] באתר הרפובליקה הדומיניקנית
* 

קטגוריה:הרפובליקה הדומיניקנית: ערים
קטגוריה:הקריביים: ערי נמל
קטגוריה:יישובים שהוקמו במאה ה-16
מיכל פיטובסקי

מיכל פיטובסקי (נולדה ב-4 באוגוסט 1984) היא סופרת ישראלית, זוכת מלגת פרדס מטעם הספרייה הלאומית וכלת פרס ע"ש דבורה עומר של משרד התרבות.

== ביוגרפיה ==
מיכל פיטובסקי נולדה בפרובידנס, רוד איילנד, ארצות הברית, וגדלה בירושלים. אביה היה איתמר פיטובסקי, פרופסור לפילוסופיה של המדע באוניברסיטה העברית בירושלים. החל מגיל 19 החלה לתקלט תחת שם הבמה "אלטרנטיב צ'יק", מעל במות שונות בירושלים. היא תקלטה רוק אלטרנטיבי, אייטיז ואלקטרו, משלוח יד שבו עסקה במשך תשע שנים.

פיטובסקי היא בעלת תואר ראשון בספרות כללית והשוואתית ובתולדות האמנות, מן האוניברסיטה העברית בירושלים.

בנוסף לספריה, לסיפורים ולמסות שפרסמה בכתבי עת שונים, פרסמה פיטובסקי גם ביקורות וסקירות על ספרים, מוזיקה וטלוויזיה בוואלה! תרבות.

פיטובסקי מנחה ומלווה כותבים במסגרת "סדנאות הבית", בית הספר לכתיבה של אשכול נבו ואורית גידלי.

== ספריה ==
הספר הראשון שלה, אספלט, הוא רומן שיצא לאור בשנת 2012. הספר זכה במלגת "פרדס". ספרה השני, הקומונה, ראה אור בשנת 2017, והוא פרויקט משותף של אוגנדה והאדסטארט, הרומן מתאר חבורה של צעירים אידיאליסטים, נמרצים וסוערים החיים בקומונה ומבקשים להפר את האיזון החברתי באמצעות רעיון מהפכני: להביא כמה שיותר ילדים שמאלנים לעולם. בשנת 2019 יצא ספרה השלישי, דברים שקורים בשומקום, המיועד לבני נוער ומספר את סיפורה של נטלי, נערה אשר אחיה נחטפו על ידי אביה. "דברים שקורים בשומקום" נכלל במצעד הספרים של משרד החינוך בשנת תש"פ, וזכה בפרס ע"ש דבורה עומר של משרד התרבות. פיטובסקי מרצה על אודותיו במסגרת הרפרטואר של "סל תרבות ארצי" בבתי ספר ברחבי הארץ.

פיטובסקי פרסמה בכתבי העת "הכיוון מזרח" ו"אלכסון".

=== רשימת ספריה ===
* אספלט, הוצאת כתר, 2012.
* הקומונה, אוגנדה, 2017.
* דברים שקורים בשומקום, הוצאת טל מאי וידיעות אחרונות, 2019.

=== פרסומים נוספים ===
*"הטוקבקיסט": סיפור קצר שפורסם במגזין אלכסון
*"מיומנה של ספרנית": מסה במגזין "המוסך"
*"איך להיות וואנבי": מסה במגזין "הרמה"
*"האמן VS יחסי הציבור": מסה במגזין הרמה

== קישורים חיצוניים ==

* 
* 
* 
* 
* שי רודין, [http://www.wzo.org.il/files/kivunim/Kivunim_29.pdf "עפרי בארץ הזוועות"], מגזין כיוונים חדשים, דצמבר 2013, עמודים 307–311.
* מיכל פיטובסקי, [http://manofim.org/harama/%D7%A2%D7%95%D7%9C%D7%9D-%D7%A9%D7%90%D7%91%D7%93-%D7%9C%D7%95-%D7%94%D7%9B%D7%95%D7%A9%D7%A8-%D7%9C%D7%9E%D7%95%D7%AA/ ״עולם שאבד לו הכושר למות*- על עבודותיו של יונתן אולמן״], הרמה מגזין לאמנות, מרץ 2014
* 
* הבלוג [http://www.tipusim.com/ טיפוסים] מאת מיכל פיטובסקי
* 
* 
* 
* 
* [https://lp.vp4.me/cto4 פינתרבות], עיתון אהל און ליין, 31 בדצמבר 2020
* [https://avivamishmari.wordpress.com/2020/07/13/bookreview17/ אביבית משמרי - סקירת ספרים: "דברים שקורים בשומקום" מאת מיכל פיטובסקי]

==הערות שוליים==

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1984
קטגוריה:ישראלים שנולדו ב-1984
אספלט (רומן)

אספלט הוא רומן פרי עטה של מיכל פיטובסקי, שראה אור בהוצאת כתר בשנת 2012.

==תקציר העלילה==

הרומן מספר במקביל את סיפורן של שתי בנות בירושלים של שנות התשעים. עפרי
בת ה-11, החוטפת מכות מהבנים בכיתתה על בסיס יומיומי. הבנים נראים לה
שורש הרע עלי-אדמות, עד שהיא פוגשת בן שמערער את תפישת עולמה.

במקביל, מסופר סיפורה של מורן בת החמש עשרה, נערה מרדנית ובודדה. נוי,
חברתה היחידה, מסתגרת בבית ומסרבת לצאת ממנו. מצבה החברתי נראה לה די
מייאש, עד שהיא פוגשת את דוב, בחור תמהוני וכריזמטי, איתו היא נסחפת לקשר
בעל קווים מזוכיסטיים ומשחקים מניפולטיביים.

==אודות הספר==
ד"ר שי רודין כתב על הספר בביקורתו בכיוונים חדשים:

דווקא המבט של מי שנתפס כשולי - ילדים ונערים - הופך למבט נוקב המאיר את הישראליות ולמעשה מצליח להקפיא אותה ולהעביר תמונה מימטית קשה של המתרחש מסביבנו. לא בכדי הרומן מתרחש בירושלים, המהווה פסיפס אנושי בין דתות ולאומים, אולם ירושלים שמעוצבת ברומן אינה "ירושלים של זהב" כי אם ירושלים של מטה.

ענבל מלכה כתבה על הספר בביקורתה בעיתון הארץ:

==קישורים חיצוניים==
* [http://feminism.wp.sapir.ac.il/2012/09/02/%D7%94%D7%93%D7%9E%D7%95%D7%A0%D7%99%D7%96%D7%A6%D7%99%D7%94-%D7%A9%D7%9C-%D7%94%D7%9E%D7%99%D7%A0%D7%99%D7%95%D7%AA-%D7%94%D7%92%D7%91%D7%A8%D7%99%D7%AA-%D7%9E%D7%99%D7%9B%D7%9C-%D7%A4%D7%99%D7%98/ הדמוניזציה של המיניות הגברית/ מיכל פיטובסקי], באתר מכללת ספיר, 2 בספטמבר 2012
* 
* [http://readbooks.co.il/michal-pitowsky/ ביקור בית עם הסופרת מיכל פיטובסקי: אספלט], באתר "ספרים", 14 במאי 2012
* 
* ד"ר שי רודין, [http://www.wzo.org.il/files/kivunim/Kivunim_29.pdf "עפרי בארץ הזוועות"], בכתב העת כיוונים חדשים, דצמבר 2013, עמודים 307-311
* [http://www.text.org.il/index.php?book=1201042 על הספר באתר "טקסט"]
*
* 

==הערות שוליים==

קטגוריה:ספרי 2012
קטגוריה:רומנים בעברית
קטגוריה:ספרי הוצאת כתר
מתיאס שליידן

Matthias Jacob Schleiden
מתיאס יעקב שליידן (בגרמנית: Matthias Jacob Schleiden; 5 באפריל 1804 – 23 ביוני 1881) היה בוטנאי גרמני ואחד ממייסדי תאוריית התא, יחד עם תאודור שוואן ורודולף וירכו.

==חייו==
שליידן נולד בהמבורג ולמד בהיידלברג. החל לעסוק בתחום המשפט בהמבורג, אך במהרה עבר לבוטניקה. העדיף ללמוד על מבנה הצמח דרך המיקרוסקופ.

בשנת 1839 למד על רקמות צמחים וטען כי כל צמח הוא אורגניזם שנובע מתאים בודדים ועצמאים; בכך הצהיר לראשונה על רעיונות תאוריית התא. כפרופסור באוניברסיטת יינה תרם לידע על הצמחים, בין השאר בנושא החלקים השונים באורגניזם הצמחי שמורכב מתאים. שליידן ושוואן הפכו לראשונים לפענח את מה שהיה באותה התקופה אמונה בלתי פורמלית, כעיקרון ביולוגיה שווה בחשיבותו לתורה האטומית של הכימיה. הוא גם זיהה את חשיבות גרעין התא (שהתגלה בשנת 1831 על ידי רוברט בראון), שתפקידו בין היתר קשור בחלוקת התא.

שליידן היה הביולוג הגרמני הראשון שקיבל את התאוריה של צ'ארלס דרווין על תורת האבולוציה. בשנת 1863 הפך לפרופסור לבוטניקה באוניברסיטת דורפאט. הוא טען כי כל חלקי הצמח עשויים מתאים והאורגניזם הצמחי מתחיל מתא אחד.

שליידן נפטר בפרנקפורט ב-1881.

== קישורים חיצוניים==

* [http://www.hidabroot.org/ARDetail.asp?BlogID=111675 התא האנושי - מבנה ותפקיד]
* 
* 

קטגוריה:ביולוגים גרמנים
קטגוריה:בוטנאים גרמנים
קטגוריה:סגל אוניברסיטת פרידריך שילר בינה
קטגוריה:גרמנים שנולדו ב-1804
קטגוריה:גרמנים שנפטרו ב-1881
The American Jewels EP

The American Jewels EP הוא אלבום ה-EP השלישי של הזמרת-יוצרת הולשית מרינה אנד דה דיימונדס. הוא יצא באופן דיגיטלי בלבד בארצות הברית דרך חברת התקליטים Chop Shop Records לפני יציאת אלבום האולפן הראשון של דיאמנדיס, The Family Jewels, ב-25 במאי 2010.

תמונת האלבום מזכירה רבות את תמונת האלבום של הסינגל "Hollywood".

==רשימת שירים==

== ראו גם ==
* The Crown Jewels EP
* The Family Jewels

== קישורים חיצוניים ==
* 

== הערות שוליים ==

קטגוריה:מיני-אלבומים מ-2010
קטגוריה:אלבומי מרינה דיאמנדיס
קטגוריה:מיני-אלבומים באנגלית
FN SCAR

SCAR הוא רובה בלגי/אמריקאי תוצרת חברת FN Herstal. הרובה הוצג לראשונה בשנת 2009 ונרכש על ידי כוחות משטרה ומספר יחידות של צבא ארצות הברית וחיל הנחתים האמריקאי. המתחרה העיקרי של ה-SCAR הוא ה-M4 קרבין שנמצא בשימוש רוב יחידות הצבא האמריקאי.

== שימוש מבצעי ==
ה-SCAR ראה שימוש במלחמת אפגניסטן, נכון להיום זו המלחמה הגדולה היחידה בה נטל חלק. מספר לוחמים מאריות הים השתמשו ב-SCAR במבצע חנית נפטון בו נהרג אוסאמה בן לאדן, אם כי מרבית לוחמי היחידה היו חמושים ב-M4. הרובה שימש גם במספר מבצעים של משטרת צרפת.

== גרסאות ==
לרובה SCAR שתי גרסאות:
* SCAR-L - הגסה ה"קלה" (L - Light) של הרובה, מיועדת בעיקר ללוחמה בשטח בנוי ועושה שימוש בתחמושת 5.56x45 מ"מ נאט"ו.
* SCAR-H - גרסה "כבדה" (H - Heavy) של ה-SCAR מיועדת ללוחמה בשטח פתוח ורחב, כאשר הירי מתבצע גם לטווחים ארוכים. ניתן להרכיב על ה-SCAR כוונת טלסקופית ולהשתמש בו כרובה קלעים או רובה צלפים, גרסה זו עושה שימוש בתחמושת 7.62x51 מ"מ נאט"ו.

== משתמשים ==
* - בשימוש על ידי צבא ארצות הברית, חיל הנחתים האמריקאי, ובכמות מוגבלת על ידי יחידת ה־SWAT של משטרת לוס אנג'לס.
* - בשימוש יחידת העלית GSG-9.
* - בשימוש המשטרה.
* - בשימוש השירות החשאי הפולני.
* - נרכשו לקראת סוף 2009 עבור הצבא הפרואני.
* - בשימוש על ידי מספר יחידות משטרה.

<gallery>
|מטול הרימונים של הרובה SCAR
|גרסת האב טיפוס של הרובה SCAR-L
</gallery>

== ראו גם ==
*FN FAL
*M4
*FN F2000

== קישורים חיצוניים ==
 [http://world.guns.ru/assault/be/fn-scar-e.html הדף של הרובה באתר World Guns] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כלי נשק של חברת FN Herstal
קטגוריה:רובי סער
איפסוויץ'

איפסוויץ (באנגלית: Ipswich) היא עיר במחוז סאפוק שבאנגליה, בריטניה, הממוקמת על גדתו המזרחית של נהר אורוול. אוכלוסייתה מונה 138,718 תושבים.

שם העיר נגזר משם מתקופת ימי הביניים, "ג'יפסוויק" (Gippeswick), שנקרא כפי הנראה על שם נהר ג'יפינג המהווה חלק מנהר אורוול.

==היסטוריה==
איפסוויץ' היא אחת מהערים האנגליות העתיקות ביותר. האזור היווה מרכז חשוב בתקופת האימפריה הרומית, בשל דרכי הנהר החשובות שעברו בו. על גבעות באזור העיר הוקמו בתקופה זו מבצר רומאי ווילה רומאית גדולים. במאות 7–8 לספירה החל נמל איפסוויץ' למלא תפקיד מרכזי במסחר הימי ובהובלה אל אנגליה ומחוצה לה, ותושבים רבים התיישבו בסמוך אליו והרחיבו את העיר. משנת 869 לספירה שלטו בעיר הוויקינגים, ונראה כי סוללות העפר המקיפות את מרכז העיר הוקמו בתקופה זו על ידם כדי למנוע חדירה של כוחות אנגלים. עם זאת, האנגלים הצליחו לכבוש אותה בהמשך, כפי שמעידים ממצאים ממטבעה שהתקיימה בעיר בערך משנת 970 ואילך, בה הוטבעו מטבעות עם דיוקנם של אדגר, מלך אנגליה והמלכים שבאו אחריו; השם "Gipes" מופיע לראשונה על מטבעות מתקופה זו.

ג'ון, מלך אנגליה העניק ליישוב לראשונה מעמד של עיר בשנת 1200. בימי הביניים גברה חשיבות העיר כמרכז מסחרי, וכן הוקמו בה בית חולים ומספר כנסיות של זרמי נצרות שונים. בתקופה זו עלו לרגל צליינים רבים אל מקדש "Our Lady of Ipswich" בפאתי העיר; פסלה של מריה נלקח מהמקדש בתקופת הרפורמציה ללונדון במטרה לשרפו, אך יש הטוענים כי לא נשרף לבסוף וכי זהו הפסל המוצג כיום בעיר נטונו שבאיטליה.

ב-1475 נולד בעיר הקרדינל והפוליטיקאי תומאס וולזי, שבזכות תפקידו הבכיר בחצר הנרי השמיני, מלך אנגליה, הקים בעיר קולג' ב-1528; וולזי נותר עד היום אחת הדמויות הידועות של איפסוויץ'. בתקופת מרי הראשונה, מלכת אנגליה, הועלו על המוקד תשעת "קדושי איפסוויץ'" בשל אמונתם הפרוטסטנטית; אנדרטה לזכר האירוע ניצבת כיום בפארק כרייסטצ'רץ' בעיר. בשנים 1611–1634 היוותה העיר מוקד ליציאת מהגרים רבים לניו אינגלנד באמריקה.

ב-1835 התגורר בעיר הסופר הנודע צ'ארלס דיקנס, ונופיה שימשו אותו בכתיבת ספרו "רשומות מועדון הפיקוויקים".

העיר היוותה יעד להפצצות הגרמנים במהלך מלחמת העולם הראשונה, ובעיקר במלחמת העולם השנייה, אז נפגעו חלקים רבים בעיר ובנמל. העיר שוקמה לאחר המלחמה, ובעשורים האחרונים חלקים רבים בה נבנים מחדש, במיוחד סמוך לקו המים. העיר נחשבת כיום לעיר תעשייתית ומסחרית מרכזית במחוז סאפוק.

==ספורט==
בעיר משחקת קבוצת הכדורגל איפסוויץ' טאון. 

==קישורים חיצוניים==

* 
* [https://www.ipswich.gov.uk/ אתר העירייה]
* [http://users.trytel.com/~tristan/towns/ipswich1.html History of medieval Ipswich]
* 

==הערות שוליים==

*
קטגוריה:אנגליה: ערים
קטגוריה:סאפוק
מכבי הבילויים גדרה

האולם הביתי, כצנלסון/ שוש מייזל 
מכבי הבילו"יים גדרה היא קבוצת כדורסל ישראלית מהמושבה גדרה, המתמודדת בליגה א'.<ref></ref>

== היסטוריה ==
מחלקת הכדורסל של מכבי גדרה החלה את דרכה בשנת 1955 בליגה ב', שהייתה אז הליגה השנייה, כשנה לאחר פתיחת הליגה הישראלית (1954), במגרש הפתוח שליד בית ספר "פינס". עם שחקני העבר אלי לסל, אהרון אונטרשטיין, גדעון הנקין ונחום הנקין. ובהמשך גם דוד פריש, ששיחק במכבי תל אביב ובנבחרת ישראל.

===ציוני דרך===
* בעונת 1957/58 שיחקה הקבוצה בליגה ב' (הליגה השנייה).
* בעונת 1966/67 שיחקה הקבוצה בליגה ב' נגב (ליגה שלישית) מחוזקת בכוכב נבחרת ישראל לשעבר ושחקן מכבי תל אביב דוד פריש, עלתה מהמקום הראשון באותה עונה (מתוך 12 קבוצות) והקדימה את סגניתה הפועל גבעת ברנר.
* בעונת 1976/77 שיחקה הקבוצה בליגה א' דרום (ליגה שלישית) והפסידה את העלייה לקבוצת הפועל באר שבע במחזורים האחרונים.
* בסוף שנות ה-80 עוד שיחקה הקבוצה בליגה ארצית, אך נשרה.
* בסיום עונת 2008/09 העפילה הקבוצה (עם המאמן ירון אטלס) מליגה א' לליגה הארצית. בעונת הבכורה סיימה הקבוצה במקום העשירי. ובעונת 2010/11 התמודדה בצמרת וסיימה במקום השלישי. בעונת 2011/12, לאחר שהמאמן אורי בן סימון החליף את אסף פוס, סיימה הקבוצה במקום הרביעי בטבלה.

בתאריך 6 בנובמבר 2012 נהרג שחקן הקבוצה דרור פחימה בתאונת צלילה.

===מחלקת הנוער===
המועדון מפעיל מחלקת נוער גדולה בשם "מכבי הבילויים גדרה".

הקבוצה מארחת באולם הספורט "כצנלסון" ברחוב כצנלסון, המכיל 498 מקומות ישיבה. ב-2018 הוקם אולם ספורט רב תכליתי חדש במתחם בית הספר "רמון".

למועדון קבוצות המייצגות את גדרה ברמות הגבוהות

קבוצות ילדים א׳, נערים ב׳ ונוער בליגה הלאומית ונערים א׳ בליגה הארצית

==שחקני עבר במועדון==

==קישורים חיצוניים==
* [https://www.facebook.com/gedera4basketball/ דף הפייסבוק הרשמי של מכבי "הבילויים" גדרה]

==הערות שוליים==

גדרה
קטגוריה:גדרה
גדרה
איאן זירינג

איאן אנדרו זירינג (באנגלית: Ian Andrew Ziering; נולד ב-30 במרץ 1964) הוא שחקן אמריקאי-יהודי. ידוע בעיקר מתפקידו כסטיב סנדרס, בסדרת הנוער "בוורלי הילס 90210", ומתפקידו בסרט "משמר מאליבו".

==ביוגרפיה==
זירינג נולד בניוארק, ניו ג'רזי שבארצות הברית, למיוריאל ופול מ. זירינג. הוא הצעיר מבין שלושה בנים ושני אחיו, ג'ף וברי גדולים ממנו ביותר מעשר שנים. בגיל 12 הוא החל להופיע בפרסומות ברדיו ובטלוויזיה. חגג בר מצווה. ב-1981 השתתף בסרטו של פרנקו זפירלי, "אהבת בוסר"

ב-1982 הוא סיים את לימודיו בתיכון וב-1988 סיים תואר ראשון באוניברסיטה.
ב-1990 לוהק לתפקיד סטיב סנדרס, בחור עשיר, פרוע, חצוף ופופולרי בסדרת הטלוויזיה "בוורלי הילס 90210" העוסקת בחייהם של נערים ונערות, תושביה של השכונה בוורלי הילס ליד לוס אנג'לס. סדרת הנעורים זכתה להצלחה בארצות הברית וברחבי העולם במהלכן של שנות התשעים. כוכביה, בהם גם זירינג הפכו לאלילי נוער. זירינג היה אחד מהשחקנים הבודדים ששיחקו לכל אורכה של הסדרה (1990 עד 2000). מ-1998 עד לשנת 2000 דיבב בסדרת האנימציה "גודזילה: הסדרה" שיצר רולנד אמריך בעקבות סרטו "גודזילה".

הוא השתתף בעונה הרביעית של הגרסה האמריקאית של "רוקדים עם כוכבים" ושם הגיע עד למקום הרביעי, ב-2006 הפיק, ביים ושיחק בסרט קצר בשם "אדם נגד יום שני", הוא נבחן להחליף ברקר בהנחיית התוכנית "פחות או יותר" אך לבסוף הפסיד את התפקיד לדרו קארי, הוא הופיע בסדרות: "ג'אג", "אחיות או לא להיות", "דירת המצוירים", "מסדר החיים" ו"נשואים פלוס".

בשנת 2009 הופיע לצד מדלין סטו וג'יימס רימר בסרט הטלוויזיה "תקוות חג המולד" ששודר ברשת Lifetime. מ-2013 משחק בסדרת סרטי הטלוויזיה "שארקנדו". באותה שנה, כשהוא בן 49, הצטרף למופע חשפנות עם הצ'יפנדיילס. ב-2018 התארח בסדרה "משפחת רעם". ב-2019 התארח בסדרה "היצור מן הביצה", ושיחק בסרט "משמר מאליבו" של נטפליקס.

בשנת 2024 השתתף בתוכנית הדוקו-ריאליטי הישראלית "גולסטאר" ב-HOT.

===חיים אישיים===
נישא ב-1997 לדוגמנית ונערת הפלייבוי האמריקאית ניקי שילר וב-2002 הזוג התגרש. ב-2010 הודיע על אירוסיו לאחות אמריקאית ארין קריסטין לודוויג ובאותה שנה הם התחתנו. נולדו להם שתי בנות (2011 ו-2013). אולם ב-2019 הם נפרדו.

==קישורים חיצוניים==

* 

* 
איאן זירינג, 2014

קטגוריה:שחקני קולנוע וטלוויזיה יהודים אמריקאים
קטגוריה:מדבבים יהודים אמריקאים
קטגוריה:מתחרי רוקדים עם כוכבים (ארצות הברית)
קטגוריה:משתתפי גולסטאר
קטגוריה:אמריקאים שנולדו ב-1964
אי. אל. ג'יימס

אי. אל. ג'יימס (באנגלית: E. L. James; נולדה ב-7 במרץ 1963) הוא שם העט שבו ידועה הסופרת הבריטית אריקה לנרד (Erika Leonard), מחברת רב המכר "חמישים גוונים של אפור".

==ביוגרפיה==
נולדה בשנת 1963 בשם אריקה מיטשל. גדלה בבקינגהמשייר, אנגליה. לימדה היסטוריה באוניברסיטת קנט. הייתה עוזרת למנהל אולפן בבית הספר הלאומי לקולנוע וטלוויזיה. עבדה כמנהלת בתחנת טלוויזיה.

את דרכה הספרותית החלה בכתיבת ספרות חובבים בשם העט "Snowqueens Icedragon". יצירתה הבולטת בתחום זה, ספרות חובבים על הסדרה "דמדומים", התפתחה לספר "חמישים גוונים של אפור", שאחריו כתבה ארבעה ספרים נוספים בסדרה. 

אי. אל. ג'יימס תיארה את יצירת הספר:
:

בעלה, ניאל לנרד, תיאר את יצירת הספר: 

בשנת 2012 נכללה ברשימת מאה המשפיעים ביותר בעולם של המגזין "טיים".

בשנת 2019 יצא לאור ספרה החדש "האדון".

מתגוררת במערב לונדון עם בעלה, התסריטאי ניאל לנרד, ושני ילדיהם.

== ספריה ==
==== טרילוגיית חמישים גוונים של אופר ====

* חמישים גוונים של אפור
* חמישים גוונים של אופל
* חמישים גוונים של שחרור
* 
* 
* 

==== ספרים נוספים ====

* האדון

==קישורים חיצוניים==

* 
* 
* 

* 
* 

==הערות שוליים==

קטגוריה:סופרות בריטיות הידועות בשם עט
קטגוריה:סופרות אנגליות
קטגוריה:בקינגהאמשייר: אישים
קטגוריה:בריטיות שנולדו ב-1963
קטגוריה:בריטים שנולדו ב-1963
קטגוריה:בריטים שהופיעו ברשימת טיים 100
אור טרגן

אור טרגן (נולד ב-1 במרץ 1995) הוא זמר ושחקן ישראלי, המנצח בעונה העשירית של התוכנית "כוכב נולד".

== ביוגרפיה ==
אור טרגן נולד, גדל והתחנך בהרצליה. הוא למד נגינה בפסנתר, בגיטרה ופיתוח קול בקונסרבטוריון מערב הרצליה, וכן למד בתיכון "היובל" בעיר. טרגן שיחק בעבר כדורסל בקבוצת הנוער של בני הרצליה. במרץ 2014 החל את שירותו בצה"ל בלהקה צבאית.

בשנת 2012 השתתף טרגן בעונה העשירית של "כוכב נולד". בשלב הגמר ביצע את השיר "אם את עדיין אוהבת אותי" של בעז שרעבי, ובשלב הסופי, בו התמודד מול איטן גרינברג, שר את "יסמין" של להקת הפיל הכחול. טרגן ניצח, לאחר שקיבל כ-51% מהקולות.

לקראת אלבומו הראשון, באפריל 2013 הוציא לאור את סינגל הבכורה שלו "עכשיו לתמיד". בינואר 2014 הוציא לאור את הסינגל השני "שנייה לפני", ובמאי אותה שנה, יצא לאור הסינגל השלישי "הדרך הביתה", שנכתב והולחן על ידי קובי אפללו.

בשנת 2022 נבחן טרגן לעונה התשיעית של "הכוכב הבא". לאחר שעבר את האודישן רק בעזרת כפתור ה"סייב" של המנחים, בחר לפרוש מהתוכנית. לבקשתו של טרגן, האודישן לא שודר.

===קריירת משחק===
במהלך השנים 2013–2014 גילם את דמותו של רפאל אשורי בעונה הרביעית והחמישית של סדרת הנעורים של ערוץ הילדים "השמיניה", ואף ביצע את שיר הפתיחה של התוכנית, "מול כל העולם".

בחנוכה 2013 שיחק במחזה "שלושת המוסקטרים", לצדם של עופר חיון ורוני דואני.

ב-2018 שיחק בסדרת הנוער "טרנינג", המשודרת בערוץ "KidZ", לצד גאיה גור אריה ועמית רהב.

ב-9 במאי 2018 השתתף בהצגה "אני ירושלמי", המבוססת על חייו של יהורם גאון.

החל מ-2019 משחק טרגן בהצגה "מאמה מיה!" בתיאטרון הבימה.

==קישורים חיצוניים==

* 
* 
* 
* 
* 

==הערות שוליים==

קטגוריה:זוכי כוכב נולד
קטגוריה:מתמודדי הכוכב הבא
קטגוריה:זמרים ישראלים
קטגוריה:זמרים השרים בעברית
קטגוריה:שחקני קולנוע וטלוויזיה ישראלים
קטגוריה:זמרי פופ ישראלים
קטגוריה:זמרי רוק ישראלים
קטגוריה:שחקני מחזות זמר ישראלים
קטגוריה:בוגרי תיכון היובל (הרצליה)
קטגוריה:חברי להקת חיל החינוך
קטגוריה:ישראלים שנולדו ב-1995
אבו דאבי (אמירות)

אֵמִירוּת אַבּוּ דַאבִּי (בערבית: إمارة أبو ظبي; תעתיק מדויק: אמארת אבו ט'בי) היא האמירות הגדולה ביותר מבחינת שטחה והשניה בגודלה מבחינת אוכלוסייתה מבין שבע האמירויות המרכיבות את איחוד האמירויות הערביות. היא משתרעת על שטח של 67,340 קמ"ר, המהווה כ-87% משטח האיחוד. היא גובלת בצפון במפרץ הפרסי, בצפון-מזרח באמירויות דובאי ושארג'ה, במזרח בעומאן ובדרום ובמערב בערב הסעודית.

בירתה של האמירות היא העיר אבו דאבי, שהיא גם בירת איחוד האמירויות כולו.

==אטימולוגיה==
"דאבי" זהו השם בשפה הערבית למין של צבי שהיה בעבר נפוץ באזור זה. המילה "אבו" משמעה אביו של דבר מה בערבית. צירופן של שתי מילים אלו יוצר את המשמעות "אבא של דאבו", כלומר אבי הצבאים או "זה שיש לו צבאים", בתרגום חופשי יותר. נהוג לחשוב כי מקורו של שם זה הוא בכמות הרבה של הצבאים מסוג זה שהיו באזור בעבר, ולסיפור עם שכלל את השייח' שח'בוט בן ד'יאב אאל נהיאן.

== היסטוריה ==
אזור אבו דאבי היה מיושב עוד מימי האלף השלישי לפנה"ס. ההתיישבות הראשונית באבו דאבי הייתה מבוססת על דיג ונוודות, באופן דומה לשאר ההתיישבויות העתיקות בתקופה זאת. אופי חיים זה התקיים באבו דאבי עד לאמצע המאה ה-20. בתקופה זו כבר החלה להתבסס תעשייה מקומית. תעשיית הפנינים פרחה והיוותה את רוב הייצוא.

בשנת 1939 כבר הוענקו זיכיונות להוצאת נפט מאדמות דאבי, אך תחום זה התפתח רק לאחר עצמאות המדינה בשנת 1971.

== פוליטיקה וממשל ==
אמיר אבו דאבי, מוחמד בן זאיד אאל נהיאן, מכהן גם כנשיא איחוד האמירויות הערביות. המשטר הוא מונרכיה דתית ומתבסס על השריעה. אמנם אין פרלמנט נבחר, אך ישנה אספה עממית המאפשרת לאזרחים מידה מסוימת של חופש פוליטי.

== כלכלה ==

הכנסות המדינה מגוונות וכוללות הכנסות ממכירות נפט, הכנסות מתיירות והכנסות מתעשייה. בשנת 2011 התמ"ג המקומי הוערך בכ-806 מיליון דירהם.

== גאוגרפיה ==
גבולות אבו דאבי אינם מוגדרים, והדבר שימש בעבר עילה לסכסוכים עם שכניה, ובייחוד בעניין נאות המדבר בוריימי. רוב שטחה של האמירות לא מיושב ומכוסה חולות. לשטח האמירות נוספים 200 איים שמחוץ לקו החוף שאורכו 700 ק"מ. בשנים האחרונות ישנו ניסיון ליער ולהפוך שטחים חקלאיים. 5% משטח המדינה כיום (2017) הוא מיוער ו-1.2% הוא חקלאי.

==תחבורה==
נמל התעופה הבינלאומי אבו דאבי מהווה את שער הכניסה הראשי לאמירות. בנוסף לכך קיימים נמלי תעופה נוספים על החלק היבשתי של האמירות. לחלק מהאיים כמו למשל לדלמה יוצאות טיסות פנימיות בנוסף לתחבורה ימית.

== דמוגרפיה ==
אבו דאבי היא האמירות השנייה בגודל אוכלוסייתה אחרי דובאי. ב-2008 התגוררו בה כמיליון וחצי תושבים, שהם כ-31% הם אזרחי איחוד האמירויות הערביות, והם ערבים ילידי-המקום. ב-2011 גרו באמירות למעלה מ-2 מיליון בני אדם, כתוצאה מריבוי טבעי גבוה, הגירה ומתמותה נמוכה.

70.7% מאוכלוסיית המדינה הם גברים ו-60.96% מתגוררים באזורים עירוניים. הגיל הממוצע לנישואין הוא 26.7 לגברים ו-25.7 לנשים. תוחלת החיים עומדת על כ-70 שנים לנשים ו-69 לגברים.

=== דתות ===
האסלאם היא הדת הרשמית במדינה, כך על פי הסעיף השביעי לחוקה של איחוד האמירויות הערביות. הממשלה מסבסדת כ-95% מהמסגדים ומעסיקה את האימאמים שלהם, כש-5% המסגדים הנותרים הם פרטיים לגמרי. רבים מהמסגדים באבו דאבי הם מהאסכולה המאלכית או המוואחידון. באזור אבו דאבי רוב המוסלמים משתייכים לאסלאם הסוני.

באבו דאבי יש גם בני מיעוטים של דתות אחרות, כשרבים מהם הם העובדים הזרים המתגוררים בה.

== ראו גם ==
* איתיחאד איירווייז - חברת התעופה הלאומית של האמירות אבו דאבי

==קישורים חיצוניים==

* 
* 

==הערות שוליים==

*
קטגוריה:אמירויות איחוד האמירויות הערביות